laion/Wikipedia-Exotic huggingface dataset:
דסטה יוהנס

דסטה יוהנס אגטה (באמהרית: ደስታ ዮሃንስ; נולד ב-17 באפריל 1998 באווסה שבאתיופיה) הוא כדורגלן אתיופי המשחק בעמדת המגן השמאלי בקבוצת אדאמה סיטי מליגת העל האתיופית ובנבחרת אתיופיה. יוהנס שיחק במועדונים אווסה סיטי ודיפנס פורס מליגת העל האתיופית. ב-10 באוקטובר 2021 חתם באדאמה סיטי מליגת העל האתיופית. ב-5 באוגוסט 2017 ערך יוהנס את הופעת הבכורה שלו בנבחרת אתיופיה, בתיקו 0-0 נגד נבחרת זמביה במשחק ידידות. הוא נכלל בסגל נבחרת אתיופיה לקראת טורניר גביע אפריקה לאומות 2021. דסטה יוהנס, באתר Transfermarkt דסטה יוהנס, באתר Soccerway דסטה יוהנס, באתר National Football Teams דסטה יוהנס, באתר FootballDatabase.eu
שמקט גוגסה

שמקט גוגסה בשה (באמהרית: ሽመክት ጉግሳ; נולד ב-1 בינואר 1995 באדיס אבבה שבאתיופיה) הוא כדורגלן אתיופי המשחק בעמדת הקשר ההתקפי בקבוצת פאסיל קנמה מליגת העל האתיופית ובנבחרת אתיופיה. גוגסה שיחק במועדונים אווסה סיטי ודבביט מליגת העל האתיופית. ב-26 ביולי 2018 חתם בפאסיל קנמה מליגת העל האתיופית. ב-27 בנובמבר 2013 ערך גוגסה את הופעת הבכורה שלו בנבחרת אתיופיה, בתיקו 0-0 נגד נבחרת קניה במסגרת אליפות מזרח ומרכז אפריקה 2013. הוא נכלל בסגל נבחרת אתיופיה לקראת טורניר גביע אפריקה לאומות 2021. שמקט גוגסה, באתר Transfermarkt שמקט גוגסה, באתר WorldFootball.net שמקט גוגסה, באתר National Football Teams
עמנואל יוהנס

עמנואל יוהנס גאמו (באמהרית: አማኑኤል ዮሃንስ; נולד ב-14 במרץ 1999 באדיס אבבה שבאתיופיה) הוא כדורגלן אתיופי המשחק בעמדת הקשר בקבוצת אתיופיאן קופי מליגת העל האתיופית ובנבחרת אתיופיה. יוהנס משחק באתיופיאן קופי מליגת העל האתיופית החל משנת 2015. ב-2 בספטמבר 2018 ערך יוהנס את הופעת הבכורה שלו בנבחרת אתיופיה, בתיקו 1-1 נגד נבחרת בורונדי במשחק ידידות. הוא נכלל בסגל נבחרת אתיופיה לקראת טורניר גביע אפריקה לאומות 2021. עמנואל יוהנס, באתר Transfermarkt עמנואל יוהנס, באתר Soccerway עמנואל יוהנס, באתר WorldFootball.net עמנואל יוהנס, באתר National Football Teams עמנואל יוהנס, באתר FootballDatabase.eu
פיטסום אלמו

פיטסום אלמו פקיר (באמהרית: ፍፁም አለሙ; נולד ב-15 ביולי 1995) הוא כדורגלן אתיופי המשחק בעמדת הקשר ההתקפי בקבוצת בהר דר קנמה מליגת העל האתיופית ובנבחרת אתיופיה. אלמו נולד בדסה שבאתיופיה ושיחק בפאסיל קנמה מליגת העל האתיופית. בשנת 2019 חתם בבהר דר קנמה מליגת העל האתיופית. ב-13 באוקטובר 2019 ערך אלמו את הופעת הבכורה שלו בנבחרת אתיופיה, בהפסד 1-0 לנבחרת אוגנדה במשחק ידידות. הוא נכלל בסגל נבחרת אתיופיה לקראת טורניר גביע אפריקה לאומות 2021. פיטסום אלמו, באתר Transfermarkt פיטסום אלמו, באתר Soccerway פיטסום אלמו, באתר National Football Teams פיטסום אלמו, באתר FootballDatabase.eu
פלייסר טכנולוגיות

פלייסר טכנולוגיות בע"מ, המוכרת במותג Placer.ai, היא חברת תוכנה ישראלית האוספת נתונים על תנועת קונים בחנויות ומנתחת אותם לשם מתן מידע למקבלי החלטות בתחום הנדל"ן המסחרי. החברה הוקמה באפריל 2015 על ידי נועם בן צבי (מנכ"ל), זוהר בר יהודה, אופיר למל (מנהל מוצר ראשי) ועודד פוספלד (CTO). החברה אוספת נתוני מיקום ממיליוני טלפונים חכמים באמצעות שלל אפליקציות הפועלות בתיאום אתה. נתונים אלה, על תנועת קונים בחנויות ומאפייניהם, מנותחים באמצעות כלי ביג דאטה של החברה על מנת לספק מידע למקבלי החלטות בתחום הנדל"ן המסחרי: היכן כדאי לפתוח חנות, מה מאפייני הקונים באזור מסוים וכדומה. מטה החברה שוכן בלוס אלטוס שבקליפורניה ומרכז הפיתוח שוכן ברמת גן. בשנת 2024 הודיעה החברה שחצתה רף של הכנסה חוזרת שנתית (ARR) של 100 מיליון דולר. בגיוס ראשון גייסה החברה ארבעה מיליון דולר. בינואר 2020 גייסה החברה 12 מיליון דולר. באפריל 2021 גייסה החברה 50 מיליון דולר. בינואר 2022 גייסה החברה מאה מיליון דולר לפי שווי של מיליארד דולר, ובכך הפכה לחד-קרן. ביולי 2024 גייסה החברה 75 מיליון דולר לפי שווי של 1.4 מיליארד דולר. אתר האינטרנט הרשמי של פלייסר טכנולוגיות (באנגלית) פלייסר טכנולוגיות, ברשת החברתית אקס (טוויטר) פלייסר טכנולוגיות, ברשת החברתית LinkedIn פלייסר טכנולוגיות, סרטונים בערוץ היוטיוב שגיא כהן, עם שווי צומח — בשוק שמתנהל כמו מערב פרוע: הזינוק המפתיע של פלייסר, באתר TheMarker‏, 14 באוגוסט 2024 הילה חיימוביץ', ‏הסטארטאפ Placer מגייס 4 מיליון דולר, ומוכיח שהמיקום שלכם שווה הרבה כסף, באתר Geektime‏, 25 באוקטובר 2018 הגר רבט, פלייסר מגייסת 12 מיליון דולר בסבב A, באתר כלכליסט, 22 בינואר 2020 אושרי אלקסלסי, ‏אחרי שהשקיע בקלאבהאוס, משקיע מנכ”ל Product Hunt בסטארטאפ הישראלי Placer, באתר Geektime‏, 27 באפריל 2021 מאיר אורבך, יוניקורן נדל"ני: Placer.ai הישראלית גייסה 100 מיליון דולר לפי שווי של מיליארד דולר, באתר כלכליסט, 12 בינואר 2022
פלאנטרס פאנץ'

פלאנטרס פאנץ' (Planter's punch, בתרגום חופשי "פונץ' בעל מטעים") הוא קוקטייל המוכר רשמית על ידי איגוד הברמנים הבינלאומי. ההרכב של הקוקטייל השתנה מספר פעמים ושונה מאוד בין גרסאות שונות. לרוב מכיל רום כהה, מיץ הדרים (ליים או לימון) וסירופ סוכר. גרסאות שונות מכילות רכיבים נוספים כמו מיץ אננס, מיץ תפוזים ואנגוסטורה ביטרס. נטען שהקוקטייל הופיע לראשונה בג'מייקה, בסוף המאה ה-19. גרסה אחרת טוענת שמתכון ראשון לקוקטייל בשם זה מופיע בצ'ארלסטון. לפלאנטר פאנץ' יש מספר רב של גרסאות שונות הנבדלות זו מזו ביחס בין הרכיבים הבסיסיים (רום, סוכר ומיץ ליים) וגם סוג הרכיבים. לדוגמה, ב-1878 פורסם המתכון הבא: A wine-glass with lemon juice fill, Of sugar the same glass fill twice Then rub them together until The mixture looks smooth, soft, and nice. Of rum then three wine glasses add, And four of cold water please take. A Drink then you'll have that's not bad— At least, so they say in Jamaica. כלומר על כל כוס יין עם מיץ לימון, יש להוסיף שתי כוסות סוכר, לערבב היטב. לאחר מכן להוסיף 3 כוסות רום. להוסיף 4 כוסות מים קרים ולהגיש. בספרו של טריידר ויק (Trader Vic) שיצא בשנת 1946 מובא מתכון שונה מעט: 85 מ"ל רום ג'מייקני, 15 מ"ל גרנדין, מיץ של ליים אחד, 15 מ"ל מיץ לימון, רבע כפית סוכר ומי סודה. מתכון מתחרה מ-1948 המופיע בספר The Fine Art of Mixing Drinks מציין את היחסים הבאים: 45 מ"ל רום, 30 מ"ל מיץ ליים, 15 מ"ל סירופ סוכר, 60 מ"ל מים קרים ו-2–3 טיפות של אנגוסטורה ביטרס. מתכונים מודרניים יותר מכילים גם מיץ אננס ומיץ תפוזים. כך, איגוד הברמנים הבינלאומי נתן בעבר את המתכון הבא: 65 מ"ל רום שחור, 45 מ"ל מיץ תפוזים, 45 מ"ל מיץ אננס, 30 מ"ל מיץ לימון, 10 מ"ל גרנדין, 10 מ"ל סירופ סוכר ו-3 טיפות אנגוסטורה ביטרס במתכון של איגוד הברמנים הבינלאומי לפי עדכון משנת 2021 מופיעים היחסים הבאים:: 45 מ"ל רום ג'מייקני, 15 מ"ל מיץ ליים ו-30 מ"ל מיץ קנה סוכר. כלומר המתכון הוא גרסה של רום סאוור. מדיה וקבצים בנושא פלאנטרס פאנץ' בוויקישיתוף "Planter's Punch! A West Indian Recipe". Fun. XXVII (new series): 102. 4 בספטמבר 1878. {{cite journal}}: (עזרה) Trader Vic's Cocktails, 1946 , אתר foodtimeline planters-punch, אתר diffordsguide planters-punch-recipe אתר gonnawantseconds planters-punch, אתר bevvy Planter's Punch (IBA) , אתר commonwealthcocktails planters punch, אתר איגוד הברמנים הבינלאומי
משיח הזקן

משיח הזקן הוא פזמון, שכתב אוריאל אופק והלחין יוחנן זראי. השיר נכתב במיוחד עבור הסרט סאלח שבתי, ובוצע בידי חיים טופול. השיר נכתב ב-1964 (ה'תשכ"ד) עבור הסרט סאלח שבתי. את המילים כתב אוריאל אופק ואת הלחן כתב יוחנן זראי. בסרט שר את השיר חיים טופול (בדמותו של סאלח שבתי). השיר זכה להצלחה רבה, ובהמשך טופול הוציא אותו באלבום הכולל שירים נוספים מהסרט. השיר אף זכה לביצוע של ג'ו עמר. השיר מתאר יהודי בן עדות המזרח בשם "משיח הזקן", החי במקום לא מזוהה בשם "ג'ומלאן". הוא עובד כל חייו כדי שיוכל לקנות אישה ולהתחתן אתה. בגיל 70 הוא מגשים בסופו של דבר את חלומו, קונה אישה ומקווה שהיא תוליד בנים שיישאו את שמו, אולם תחת זאת נולדות לו שבע בנות. השיר מסתיים במשחק מילים שאומר שאיש לא יישא את שמו של משיח עד שיבוא המשיח של עם ישראל, שכן "עד בוא המשיח" הוא ביטוי נפוץ לדבר שייקח הרבה זמן או אפילו נצח. אך נוסף על כך, המשיח של עם ישראל הוא בעצם המשיח המקורי שעל שמו קרוי הגיבור בשיר (שקיבל אותו כשם ולא כתואר). אז כשהוא יבוא יהיה לכאורה סוף סוף אדם "שישא את שמו" של הגיבור בשיר ובכך נוצר עיוות משעשע של מי באמת קרוי על שם מי. השיר מאופיין בלחן עממי ומשולב בביטויים דתיים. הסטריאוטיפים המוצגים בשיר ביחס לבני המזרח, קניית נשים ואכזבה מלידת בנות, באים לידי ביטוי גם בעלילת הסרט סאלח שבתי. השיר בביצוע חיים טופול השיר משיח הזקן באתר הספרייה הלאומית "סאלח שבתי" - EP השיר בביצוע ג'ו עמר
מרכז לטיפול בקשיש בקהילה (עמותה)

מרכז לטיפול בקשיש בקהילה (בראשי תיבות: מלב"ב) היא עמותה רשומה אשר הוקמה בשנת 1981 על ידי פרופ' ארנולד רוזין והעובדת הסוציאלית לאה אברמוביץ. עמותת מלב"ב מעניקה שירותים לאנשים עם דמנציה ואלצהיימר ולבני משפחותיהם. ההערכות כיום הם שישנם כ-175,000 אנשים עם ירידה קוגניטיבית ודמנציה, ומספר דומה של בני משפחה המטפלים בהם. העמותה שואפת לשפר את איכות חייהם של החולים ובני משפחותיהם וכן לפתח שירותים חדשים בקהילה. מנכ"ל העמותה הוא ד"ר זאב פרידמן. יושב ראש הוועד המנהל הוא זבולון אורלב, וחברי הוועד המנהל הם: פרופ' מרטה וינשטוק-רוזין, עו"ס לאה אברומוביץ, פרופ' יצחק בריק, יואל נתן, פנינה והב, יוסי גרנות, ג'ף קאהן, מנחם וגשל. עמותת מלב"ב הוקמה על ידי פרופ' ארנולד רוזין, שניהל במשך שנים את המחלקה הגריאטרית ב"המרכז הרפואי שערי צדק" בירושלים, יחד עם עו"ס לאה אברמוביץ. הם גיבשו שיטה מקצועית לטיפול באנשים עם דמנציה ואלצהיימר בקהילה. שירותי העמותה: הפעלת ארבעה מרכזי יום בירושלים ובית שמש עבור אנשים אשר אובחנו עם דמנציה, בשפות: עברית, אנגלית, רוסית, צרפתית וערבית. הפעלת שירותי סיעוד באזור ירושלים והסביבה, בית שמש, חלק ממטה יהודה וגוש עציון. השירות מוכר על ידי המוסד לביטוח לאומי ומשרד הביטחון. הפעלת שירות מלב"ב עד הבית: מגוון של תרפיות וטיפולים בבית עבור אנשים מבוגרים בכל רמות התפקוד. הפעלת קבוצת "פעימה" עבור אנשים צעירים עם ירידה קוגניטיבית, ובשיתוף עם מוזיאון ישראל. מלב"ב למשפחה: מגוון שירותים לבני משפחה מטפלים: ייעוץ, תמיכה, טיפול ועזרה בניהול הטיפול של אדם עם דמנציה. מלב"ב העשרה: הכשרות מקצועיות לאנשי מקצוע בקהילה. הפעלת מוקד טלפוני להפגת בדידות. פיתוח תוכנת סביון – אפליקציה פשוטה להפעלה להורדה למחשב, לשיקום קוגניטיבי עבור אנשים לאחר שבץ מוחי, ולשיפור איכות חייהם של אנשים עם דמנציה. מאגר מידע מקצועי בנושאים מגוונים בתחום הזקנה ודמנציה. הכשרות לעובדים זרים המטפלים בזקן. אתר האינטרנט הרשמי של מרכז לטיפול בקשיש בקהילה מרכז לטיפול בקשיש בקהילה, ברשת החברתית פייסבוק מרכז לטיפול בקשיש בקהילה, סרטונים בערוץ היוטיוב מרכז לטיפול בקשיש בקהילה, דף שער בספרייה הלאומית מרכז לטיפול בקשיש בקהילה, באתר "גיידסטאר ישראל" דינה ברונר, קבוצות התעמלות לחולים דמנטיים, חדשות, 28 ביוני 1993 קרין לויט פרידריך, אלצהיימר צעיר: כשמחלה של זקנים תוקפת באמצע החיים, באתר ynet, 9 בספטמבר 2016 בשיתוף מפעל הפיס, זיכרון דיגיטלי: האפליקציה החדשה שתסייע לחולי דמנציה, באתר ynet, 20 בדצמבר 2021 פרופ' ארנולד רוזין, גריאטר, יקיר ירושלים, סרטון באתר יוטיוב (אורך: 6:57), 2 ביוני 2010 כרמית ספיר ויץ, ‏תהום השכחה: למרות פריצת הדרך הרפואית, חולי האלצהיימר עדיין נאבקים, באתר מעריב אונליין, 24 במרץ 2015 עמותת מלב"ב, באתר כל זכות Rakel Berenbaum, Yehudit Lange, Leah Abramowitz, Savion: an interactive cognitive enhancement software for the elderly, PETRA: Pervasive Technologies Related to Assistive Environments
רוברט בריגר

רוברט בריגר (בגרמנית: Robert Brieger;‏ נולד ב-21 בנובמבר 1956) הוא גנרל אוסטרי בדימוס, אשר שימש כראש המטה הכללי של צבא אוסטריה בין השנים 2018-2020, וכיום משמש כיושב ראש הוועדה הצבאית של האיחוד האירופי. בריגר נולד בווינה ב-21 בנובמבר 1956. הוא התגייס לצבא אוסטריה ב-1975. בין השנים 1976–1979 למד בבית הספר לשריון באקדמיה הצבאית בווינר נוישטאדט ולאחר מכן שימש כמפקד כיתה במאוטרן על הדנובה. לאחר מכן שימש כמפקד פלוגה בזוולפקסינג. בין השנים 1985–1988 עבר קורס של המטה הכללי ולאחריו הועסק בתפקידי מטה שונים. הוא שרת תקופה ביחידות צבא של הבונדסוור הגרמני ואז במכללת ההגנה של נאט"ו ברומא. בין השנים 2001–2002 שימש כמפקד המחלקה האוסטרית בקוסובו, ובין 2011–2012 פיקד על כוחות EUFOR בבוסניה והרצגובינה. הוא השתתף גם בתכנון המשלחת האוסטרית לצ'אד. ב-2016 מונה לראש אגף הלוגיסטיקה במשרד הביטחון, ושנה לאחר מכן מונה לראש מטה שר הביטחון. ב-27 ביולי 2018 הושבע כראש המטה הכללי במקומו של אוטמר קומנדה. ב-19 במאי 2021, התפרסם כי לאחר שבריגר יסיים את הקדנציה שלו כרמטכ"ל, הוא ימונה ליושב ראש הוועדה הצבאית של האיחוד האירופי. ב-20 באוקטובר 2022 בריגר פרש מהצבא, והוחלף בתפקיד הרמטכ"ל בידי רודולף סטריידינגר. מיד לאחר מכן הוא נכנס לתפקיד יו"ר הוועדה הצבאית של האיחוד האירופי. בריגר ידוע בעמדותיו השמרניות, ואף על פי שהוא לא מקורב לאף מפלגה, הרי שהוא נחשב למועמד המועדף של סבסטיאן קורץ ומפלגת העם האוסטרית, לתפקיד הרמטכ"ל. עם מינויו, הגדיר בריגר את משבר ההגירה באירופה כמשבר הביטחוני החמור ביותר של אוסטריה. מדיה וקבצים בנושא רוברט בריגר בוויקישיתוף רוברט בריגר, באתר הצבא האוסטרי רוברט בריגר באתר Belgrade Security Forum
Miss the Mississippi

Miss the Mississippi (בעברית: מתגעגעת למיסיסיפי) הוא אלבום האולפן השביעי של הזמרת-יוצרת האמריקאית קריסטל גייל. הוא הגיע למקום השלישי במצעד אלבומי הקאנטרי של בילבורד. האלבום היה אלבומה הראשון של גייל שיצא בהוצאת קולומביה רקורדס, וכלל שלושה סינגלים שהפכו ללהיטי קאנטרי; "Half the Way" (מקום שני במצעד שירי הקאנטרי), "It's Like We Never Said Goodbye" (מקום ראשון במצעד שירי הקאנטרי) ו-"The Blue Side" (מקום שמיני במצעד שירי הקאנטרי). בנוסף לכך, זכה "Half the Way" להצלחה רבה במצעד הבילבורד הוט 100, שם הגיע למקום ה-15. האלבום קיבל את תואר הזהב מטעם ה-RIAA ב-1980. מידע על האלבום Miss the Mississippi באתר MusicBrainz האלבום Miss the Mississippi באתר Discogs Miss the Mississippi, 1979, נבדק ב-2022-01-13 Crystal Gayle, Billboard (באנגלית אמריקאית) Gold & Platinum, RIAA (באנגלית אמריקאית)
ביגפנדה

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] ביגפנדה מ.ס. בע"מ, המוכרת במותג BigPanda, היא חברת תוכנה ישראלית, המפתחת תוכנה לניהול תקלות במערכות מחשוב ארגוניות. החברה הוקמה בנובמבר 2011 על ידי אסף רזניק (מנכ"ל) ואליק איזנברג (CTO). מטה החברה שוכן במאונטיין ויו שבקליפורניה ומרכז הפיתוח שלה, שאותו מנהל אבי קדר-שדה, שוכן בתל אביב. החברה מפתחת תוכנה לניהול תקלות (Incident management) במערכות מחשוב ארגוניות ואוטומציה של הטיפול בהן (תחום הקרוי AIOps (Artificial Intelligence for IT Operations)). הצורך בכלי זה גדל עם הגידול במורכבות של מערכות המחשוב. בשלב סיד גייסה החברה כ-1.5 מיליון דולר. באוקטובר 2014 גייסה החברה שבעה מיליון דולר. באוקטובר 2015 גייסה החברה 16 מיליון שולר. בנובמבר 2017 גייסה החברה 23 מיליון דולר. בנובמבר 2019 גייסה החברה 50 מיליון דולר. באוקטובר 2021 גייסה החברה 70 מיליון דולר, ובינואר 2022 השלימה גיוס של עוד 120 מיליון דולר לפי שווי של 1.2 מיליארד דולר, ובכך הפכה לחד-קרן. באוגוסט 2022 גייסה החברה עוד 15 מיליון דולר. עם המשקיעים בחברה נמנים הבנקים ולס פארגו ו-UBS. אתר האינטרנט הרשמי של ביגפנדה (באנגלית) ביגפנדה, ברשת החברתית פייסבוק ביגפנדה, ברשת החברתית אקס (טוויטר) ביגפנדה, ברשת החברתית LinkedIn ביגפנדה, סרטונים בערוץ היוטיוב יניב אביטל, ‏ביג גיוס: BigPanda הישראלית מגייסת 7 מיליון דולר, באתר Geektime‏, 29 באוקטובר 2014 הילה חיימוביץ', ‏גיוס: BigPanda הישראלית מגייסת 16 מיליון דולר כדי להקל על צוות ה-IT, באתר Geektime‏, 1 באוקטובר 2015 הילה חיימוביץ', ‏סדר לאנשי ה-IT: ביג פנדה מודיעה על גיוס 23 מיליון דולר נוספים, באתר Geektime‏, 2 בנובמבר 2017 הילה חיימוביץ', ‏המלאך השומר על מחלקת ה-IT: חברת Big Panda גייסה 50 מיליון דולר, באתר Geektime‏, 21 בנובמבר 2019 מאיר אורבך, הפנדה שהפכה לחד-קרן: BigPanda גייסה 190 מיליון דולר, השווי - 1.2 מיליארד דולר, באתר כלכליסט, 12 בינואר 2022 מאיר אורבך, היוניקורן עדיין רעב: ביג פנדה גייסה 15 מיליון דולר, באתר כלכליסט, 17 באוגוסט 2022
These Days (אלבום של קריסטל גייל)

Miss the Mississippi (בעברית: בְּיָמֵינוּ) הוא אלבום האולפן השמיני של הזמרת-יוצרת האמריקאית קריסטל גייל. הוא הגיע למקום השישי במצעד אלבומי הקאנטרי של בילבורד. בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "If You Ever Change Your Mind" ו-"Too Many Lovers", שהגיעו למקום הראשון במצעד שירי הקאנטרי. "Take It Easy" הגיע למקום ה-17. האלבום קיבל את תואר הזהב מטעם ה-RIAA ב-1994. מידע על האלבום These Days באתר MusicBrainz האלבום These Days באתר Discogs האלבום These Days באתר ספוטיפיי Crystal Gayle - These Days, Discogs (באנגלית) Crystal Gayle, Billboard (באנגלית אמריקאית) Gold & Platinum, RIAA (באנגלית אמריקאית)
מרדכי מרדכי

מרדכי מרדכי (נולד ב-22 ביוני 1955) הוא מנהל ישראלי, כיהן כמנכ"ל משרדי ממשלה שונים, יו"ר ומנהל הרשות לשירותים ציבוריים - מים וביוב ויו"ר חברת מקורות. מרדכי בעל תואר ראשון בכלכלה מהאוניברסיטה העברית. מרדכי כיהן בעבר כמשנה למנכ"ל עיריית ירושלים. בשנת 2000 מונה על ידי שר העבודה והרווחה אלי ישי למנכ״ל המשרד אך כיהן בתפקיד כחודשיים בלבד עד להחלפתו על ידי ממלא מקום השר רענן כהן. בין השנים 2001 ל-2003 שימש כמנכ״ל משרד הפנים תחת השר אלי ישי. בשנת 2004 מונה ליו״ר הרשות לשירותים ציבוריים - מים וביוב והוא כיהן בתפקיד עד לשנת 2006. מרדכי שירת תחת השר אריאל אטיאס, כמנכ"ל משרד התקשורת בין השנים 2006-2009 ובהמשך כמנכ"ל משרד השיכון משנת 2009 עד לשנת 2013. בשנת 2015 עלה שמו כמועמד מוביל לתפקיד מנכ״ל הרבנות אך הוא הסיר את מועמדותו. בשנת 2014 מונה לחבר דירקטוריון מקורות, וכמה חודשים לאחר מכן מונה ליו"ר החברה ופרש בסוף שנת 2021. בתקופת כהונתו הוא הוביל מספר רפורמות, בין היתר השלמת מכירת כלל מתקני ההתפלה בישראל לחברות פרטיות. מקורות חברת מים בע"מ דוח תקופתי לשנת 2020, באתר מאיה (הודעות לבורסה), ‏24 במרץ 2021 מאת זאב קליין, ‏אברהם בן-שושן יהיה מנכ"ל משרד העבודה במקום מרדכי מרדכי, באתר גלובס, 13 באוגוסט 2000 מינוי מנהל הרשות לשירותים ציבוריים - מים וביוב במשרד הפנים | מספר החלטה 2178, באתר GOV.IL גד פרץ, ‏מנכ"ל משרד התקשורת מרדכי מרדכי יסיים בשבוע הבא את תפקידו ויעבור למשרד השיכון, באתר גלובס, 7 במאי 2009 איילה הורביץ, מרדכי מרדכי - מנכ"ל משרד התקשורת החדש, באתר nrg‏, 18 ביוני 2006 מנכ"ל משרד השיכון עוזב את תפקידו - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2013-04-04 ישי כהן, ‏מרדכי מרדכי הסיר את מועמדותו לתפקיד מנכ"ל הרבנות, באתר כיכר השבת, 30 בדצמבר 2015 עמירם ברקת, ‏כפי שנחשף ב"גלובס": מרדכי מרדכי ימונה ליו"ר מקורות, באתר גלובס, 8 ביוני 2014 לי סיביליה‏, מים בכמעט מיליארד שקל: נמצא רוכש למתקן ההתפלה באשדוד, באתר וואלה, 20 באוקטובר 2021 כרמית ספיר ויץ, ‏יו"ר "מקורות" היוצא מרדכי מרדכי מסכם שבע שנים וחצי בתפקיד, באתר מעריב אונליין, 29 באוקטובר 2021
אייריק כריסטופרסן

אייריק יוהאן כריסטופרסן (בנורווגית: Eirik Johan Kristoffersen;‏ נולד ב-3 באפריל 1969) הוא גנרל נורווגי המשמש כראש ההגנה (מקביל לרמטכ"ל) של צבא נורווגיה. כריסטופרסן נולד ב-3 באפריל 1969 והתגייס לצבא נורווגיה ב-1988. הוא למד מספר חודשים בקורס לקציני הנדסה וב-1989 חזר לשירות פעיל ומונה לראש מחלקה. בין השנים 1991–1992 שירת בלבנון במסגרת יוניפי"ל. בשנת 2000 עבר תהליך מיון לפיקוד הכוחות המיוחדים של נורווגיה וב-2001 נשלח לאפגניסטן ונלחם שם במבצע אנקונדה. ב-2014 הוא מונה לסגן מפקד פיקוד הכוחות המיוחדים. ב-2017 הוא מונה למפקד משמר הבית הנורווגי, וב-2019 הועבר לפקד על כוחות היבשה של הצבא הנורווגי. באוגוסט 2020 הוא מונה לראש ההגנה (מקביל לרמטכ"ל). כריסטופרסן נשוי בשנית ללי תרזה יוהנסן, ויש לו ארבעה בנים מנישואים קודמים. על בסיס ניסיונו הצבאי הוא כתב את הספר "רוח הצייד - להוביל בשלום במשבר ובמלחמה" (egerånden- Å lede i fred, krise og krig) שהפך לרב מכר בנורווגיה. מדיה וקבצים בנושא אייריק כריסטופרסן בוויקישיתוף אייריק כריסטופרסן בפייסבוק אייריק כריסטופרסן באתר נאט"ו אייריק כריסטופרסן, במסד הנתונים הקולנועיים IMDb (באנגלית)
Motordrome

Motordrome הוא האלבום השלישי של הזמרת והיוצרת הדנית מו, שיצא לאור ב-28 בינואר 2022 בהוצאת קולומביה רקורדס. הוא הוכרז לצד יציאתם של הסינגלים "Brad Pitt" ו-"Goosebumps" ב-12 בנובמבר 2021, וכולל גם את הסינגלים "Live to Survive" ו-"Kindness". מו יצאה לסיבוב הופעות באירופה ובאמריקה הצפונית בפברואר 2022 על מנת לעזור בקידום של האלבום. מו החלה לעבוד על Motordrome כדי לעזור לעצמה להשתחרר. על כך דיברה והצהירה: "האלבום הוא כמו ספירלה שמכוונת כלפי מטה". היא הוסיפה שהאלבום עוסק "בעצב והשמחה של קבלת ועשיית שינויים שונים בחייך" והצהירה שהיא מקווה שהאלבום ירגיש "אמיתי" למאזינים. לבסוף, סיפרה שהיא "מייחלת לכך שהמאזינים יתחברו לסיפורים שבו". היא גם הסבירה שהאלבום "מייצג שינוי עצום בחיים שלי. אף על פי שאני עדיין עושה את מה שאני אוהבת לעשות, זה מרגיש כמו פרק חדש. זה מפחיד, אבל זה מרגיע". "Live to Survive" הופץ כסינגל המוביל ב-28 במאי 2021, וחודשיים לאחר מכן, הסינגל השני, "Kindness", שהופץ ב-30 ביולי. ההכרזה הרשמית על האלבום אירעה ב-12 בנובמבר 2021, ולוותה בהפצת הסינגלים "Brad Pitt" ו-"Goosebumps". מידע על האלבום Motordrome באתר MusicBrainz האלבום Motordrome באתר אפל מיוזיק סי.גי. לואיס, סילבסטר, אריאל ראצ'שייד, לינוס וויקלונד, ג'אם סיטי, יאנגצה, יעקב ליטאואר, סטינט Kenneally, Cerys (12 בנובמבר 2021). "MØ announces third album with two new singles "Brad Pitt" and "Goosebumps"". The Line of Best Fit. נבדק ב-15 בנובמבר 2021. {{cite web}}: (עזרה) Anderson, Carys (13 בנובמבר 2021). "MØ Announces New Album Motordrome, Shares Tracks "Brad Pitt" and "Goosebumps": Stream". Consequence. נבדק ב-15 בנובמבר 2021. {{cite web}}: (עזרה) Shutler, Ali (13 בנובמבר 2021). "MØ announces third album 'Motordrome', shares two new songs". NME. נבדק ב-13 בנובמבר 2021. {{cite web}}: (עזרה) Goggins, Joe (3 באוגוסט 2021). "MØ Music, Less Problems". DIY. נבדק ב-15 בנובמבר 2021. {{cite web}}: (עזרה) Richards, Will (28 במאי 2021). "MØ returns with euphoric new single 'Live To Survive'". NME. נבדק ב-15 בנובמבר 2021. {{cite web}}: (עזרה) Fu, Eddie (29 ביולי 2021). "MØ Shares New Song "Kindness": Stream". Consequence. נבדק ב-15 בנובמבר 2021. {{cite web}}: (עזרה) Motordrome, נבדק ב-2022-01-13
עיר ימים (נתניה)

שכונת עיר ימים היא שכונת מגורים בדרום-מערב נתניה, המשתרעת על פני 1,140 דונם לאורך חוף הים של נתניה, בין שכונת האירוסים לרמת פולג. היא הוקמה בשנת 2006. כעבור עשור נבנו רוב בנייני המגורים בשכונה, אם כי תנופת הבנייה בשכונה נמשכת עד היום. בשכונה נבנו 4,510 יחידות דיור, 3,150 חדרי מלון וכ-34,000 מ"ר שטחי מסחר. עיר ימים המתאפיינת בריבוי בניינים רבי-קומות ומגדלי יוקרה, נחשבת לשכונה היוקרתית ביותר בנתניה ולמבוקשת ביותר באזור השרון. השכונה מוקדשת למשוררים ומוזיקאים, דבר הניכר בשמות הרחובות ובפסלים הפזורים בה. עיר ימים ממוקמת במרחק נסיעה מאזור תעשייה פולג ופארק שיאים, הנחשב למוקד תעסוקה מרכזי וחשוב בארץ. קניון עיר ימים הנמצא בלב השכונה, הוא הקניון הגדול ביותר בעיר נתניה ואחד הגדולים באזור השרון. מרכז מסחרי ובילוי נוסף בשכונה הוא "מתחם פיאנו" ברחוב על שם דודו דותן. בעת תכנון השכונה הושם דגש רב על איכות המגורים תוך שילוב שטחים ירוקים רבים. במרכז השכונה משתרע פארק גדול, עם שבילים תת-קרקעיים להולכי רגל ולרוכבי אופניים, לצד מוקדי מסחר ובילוי. כמו כן, בשכונה פועלים מוסדות חינוך ממלכתיים וגנים ציבוריים, וקיים בה חיבור הליכתי ישיר אל חוף פולג. רבים מבקרים באופן חיובי את התכנון העירוני של השכונה, זאת לאור הקרבה למקומות הבילוי, הפנאי והתעסוקה. מנגד, יש הטוענים כי אדריכלות הבניינים היא בנאלית וכי השכונה תוכננה כמעין מבצר משאר חלקי העיר. בנוסף, קיים פולמוס רחב בדבר הקמת בתי המלון לאורכו של חוף פולג. תושבי השכונה המתנגדים למהלך טוענים כי הקמת בתי המלון תפגע ברמת החיים בשכונה ובעקבותיה חלקות הטבע לצד שמורת האירוסים יהרסו לחלוטין. השכונה נמצאת במרחק נסיעה קצר ממחלף פולג ומכביש החוף, דבר המאפשר יציאה מהירה מהעיר לכיוון צפון ודרום הארץ וכן למטרופולין תל אביב. התחבורה הציבורית בשכונה לא מפותחת ביחס לשכונות אחרות בעיר, אך קיימת בה רשת סדירה של קווים עירוניים אל שאר חלקי העיר, קו ישיר אל תל אביב וכן קווים המקשרים את תושבי השכונה אל תחנת הרכבת בית יהושע, בה עוצרות רכבות המגיעות לאזורים רבים בארץ, בין היתר הרצליה ותל אביב. מדיה וקבצים בנושא עיר ימים בוויקישיתוף נתניה | עיר ימים, באתר moreshet.netanya.muni.il עיר ימים, באתר www.halat.co.il (בעברית) בשיתוף: גינדי החזקות, שכונת עיר ימים בנתניה משנה את חוקי המשחק בנדל"ן באזור השרון, באתר כלכליסט, 21 ביוני 2018 מיכאל יעקובסון, סיבוב בשכונת עיר ימים בנתניה, באתר חלון אחורי, ‏2016-10-29 טוהר חלפון, תושבי עיר ימים נלחמים על הבית, באתר www.netanyanet.co.il